open-index/open-wikipedia-markdown huggingface dataset:
÷ (ալբոմ)

**÷** (),  անգլիացի հեղինակ-կատարող Էդ Շիրանի երրորդ ստուդիական ալբոմն է։ Թողարկվել է 2017 թվականի մարտի 17-ին *Asylum Records* և *Atlantic Records* ձայնագրման լեյբլների անվան տակ։ Castle on the Hill և Shape of You երգերը ալբոմի առաջատար սինգլներն են։

Ալբոմի դեբյուտը թիվ մեկն էր Միացյալ Թագավորության հիթ շքերթներում։ Ունենալով 672.000 միավոր վաճառք առաջին իսկ շաբաթվա ընթացքում՝ ալբոմը դարձավ Միացյալ Թագավորությունում երգարվեստի արական ներկայացուցիչների կողմից թողարկված ալբոմներից ամենաարագ վաճառվողը և երրորդ ամենաբարձր ցուցանիշ գրանցած ալբոմը Ադելի ''25''-ից և Oasis-ի *Be Here Now* ալբոմներից հետո։ Այն նաև գլխավորում էր 14 երկրների հիթ շքերթներ՝ ներառյալ ԱՄՆ-ի, Կանադայի և Ավստրալիայի հիթ շքերթները։

## Նախադրյալներ
2015 թվականի դեկտեմբերի 13-ին Շիրանը հայտարարեց սոցիալական ցանցերում դադար տալու մասին՝ մեկնաբանելով, որ «տեսնում է աշխարհը էկրանի միջով և ոչ իր աչքերի»։ Նա նաև հավաստիացրեց, որ ժամանակի մի մասը կծախսի իր երրորդ ալբոմի ստեղծման վրա, որը նա համարում էր «լավագույն բանը, որ արել է մինչ այժմ»։ Այս հայտարարությունից ուղիղ մեկ տարի հետո՝ 2016 թվականի դեկտեմբերի 13-ին, Շիրանը տարբեր սոցիալական հարթակներում հրապարակում էր դատարկ կապույտ նկարներ, ինչը փաստում էր Շիրանի անմիջական վերադարձը երաժշտական աշխարհ։ 2017 թվականի հունվարի մեկին Շիրանը պաշտոնապես ավարտեց իր «ընդմիջումը»՝ հայտարարելով, որ «նոր երաժշտությունը» կթողարկվի հունվարի վեցին։ 2017 թվականի հունվարի 12-ին  Շիրանը հայտնեց երգերի ցանկը և ալբոմի թողարկման ամսաթիվը։

## Սինգլներ
Ալբոմի առաջատար Castle on the Hill և Shape of You սինգլները թողարկվեցին 2017 թվականի հունվարի 6-ին։ Մինչև ալբոմի թողարկումը Շիրանը հրապարակում էր  սինգլների գործիքային տարբերակներից հատվածներ։
2017 թվականի մարտի 17-ին Galway Girl-ը Շիրանի Թվիթթերի միջոցով հայտարարվեց ալբոմի երրորդ սինգլ։
2017 թվականի փետրվարի 17-ին թողարկվեց How Would You Feel (Paean)-ը՝ որպես գովազդային սինգլ։

## Գրանցած հաջողություններ
Ալբոմի թողարկման առաջին օրը Միացյալ Թագավորությունում վաճառվել է 232.000 օրինակ՝ ավելի շատ, քան Շիրանի նախորդ՝  x ալբոմն առաջին շաբաթվա ընթացքում։ UK Singles Chart-ում ալբոմը ռեկորդ է սահմանել մի շաբաթում ամենաշատ թոփ տաս երգերն ունենալու շնորհիվ, քանի որ թոփ տասնյակի ինը հորիզոնականները զբաղեցրել էին հենց ÷ ալբոմի երգերը։ Ալբոմի բոլոր 16 երգերը նաև հայտնվել էին թոփ քսան երգերի շարքում։
451.000 ալբոմին համարժեք միավորներով ÷-ը մուտք գործեց Billboard 200-ի առաջին հորիզոնական։

## Երգացանկ

## Չարթեր

## Հավաստագրեր

## Ծանոթագրություններ

## Արտաքին հղումներ
*÷՝ ամենաարագ վաճառվող ալբոմը 

Կատեգորիա:2017 ալբոմներ
Կատեգորիա:2017 երգեր
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Էդ Շիրանի ալբոմներ
Վիտտորիո Գասման

**Վիտտորիո Գասման** (, ), թատրոնի և կինոյի իտալացի դերասան և ռեժիսոր, գրող և սցենարիստ։ Տղամարդու լավագույն դերի համար յոթ անգամ արժանացել է «Դավիդ դի Դոնաթելլո» մրցանակին։

## Կենսագրությունը

Վիտտորիո Գասմանը ծնվել է Ջենովայում։ Նրա հայրը ազգությամբ գերմանացի էր, իսկ մայրը` հրեուհի Պիզայից։ Վիտտորիոն մանկության տարիներին տեղափոխվելով Հռոմ, ավարտել է դասական լիցեյը, իսկ հետո նաև Դրամատիկական արվեստի ազգային ակադեմիան։

Առաջին անգամ բեմ է բարձրացել 1943 թվականին՝ Միլանում, իսկ կինոյում նրա դեբյուտը կայացել է 1945 թվականին՝ «Հանդիպում Լաուրայի հետ» կինոնկարում։ Թատրոնում նա իր փառքին հասել է, երբ բեմի վրա հանդես է եկել Լուկինո Վիսկոնտիի «Համլետ» և «Ծխախոտային ուղի» բեմադրություններում։ 1948 թվականին նա կատարել է Ջակոմո Կազանովայի դերը` Ռիկարդո Ֆրեդայի «Գաղտնի երկրպագուն» մելոդրամայում։ Սակայն իրականում Վիտտորիո Գասմանին ճանաչում բերեց հանցագործ Վալտերի դերը` Ջուզեպպե դե Սանտիսի «Դառը բրինձ» (1949թ.) կինոնկարում։

1952 թվականին Վիտտորիո Գասմանը գլխավորել է իր կողմից ստեղծված Իտալական արվեստի թատրոնը։ 1956 թվականին առաջին անգամ հանդես է եկել որպես ռեժիսոր` համագործակցելով այն ժամանակ դեռևս սկսնակ ռեժիսոր Ֆրանչեսկո Ռոզիի հետ։

Վիտտորիո Գասմանը նկարահանվել է Մարիո Մոնիչելլիի, Վիտտորիո դե Սիկայի, Մարկո Ֆերերիի, Դինո Ռիզիի, Էտտորե Սկոլայի, Վալերիո Ձուրլինիի ֆիլմերում։ Իր տաղանդի շնորհիվ, նա հաջողությամբ նկարահանվել է նաև արտասահմանում` հանդես գալով այնպիսի ռեժիսորների ֆիլմերում, ինչպիսիք էին Ռոբերտ Օլթմենը, Փոլ Մազուրսկին, Ալեն Ռենեն, Քինգ Վիդորը, Քշիշտոֆ Զանուսին, Անդրե Դելվոն և այլք։

1971 թվականին, Սան Սեբաստիանի կինոփառատոնում` «Բրանկալեոնեն խաչակրաց արշավանքներում» կինոնկարում կատարած դերի համար, որպես լավագույն դերասան, Վիտտորիո Գասմանն արժանացել է մրցանակի։ 1996 թվականին, կինեմատոգրաֆում իր ստեղծագործական գործունեության համար, Վենետիկի կինոփառատոնում նրան շնորհվել է պատվավոր «Ոսկե առյուծ» պարգևը։

## Անձնական կյանքը

Վիտտորիո Գասմանն ամուսնացել է երեք անգամ։ Առաջին կինը դերասանուհի Նորա Ռիչչին էր (ունի մեկ դուստր), երկրորդ կինը` դերասանուհի Շելլի Ուինթերսն էր (ունի մեկ դուստր), իսկ երրորդը` նույնպես դերասանուհի Դիլետա Դ'Անդրեան էր (ունի մեկ որդի)։ Վիտտորիո Գասմանը սիրավեպ է ունեցել նաև ֆրանսիացի դերասանուհի Ժյուլիետ Մայնիելի հետ և ունի մեկ որդի` ներկայումս դերասան Ալեսսանդրո Գասմանը։

Վիտտորիո Գասմանը մահացել է 2000 թվականի հունիսի 29-ին` ինֆարկտից։

## Մասնակի ֆիլմագրությունը

## Ծանոթագրություններ

Կատեգորիա:Իտալացի դերասաններ
Կատեգորիա:Իտալացի կինոռեժիսորներ
Կատեգորիա:Իտալացի սցենարիստներ
Կատեգորիա:Իտալացի գրողներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Թատրոնի դերասաններ
Զիգմունդ Ֆրոյդի թանգարան (Լոնդոն)

**Զիգմունդ Ֆրոյդի թանգարան** (), ի սկզբանե Զիգմունդ Ֆրոյդի և նրա ընտանիքի տունը Լոնդոնում, երբ նրանք 1938 թվականին փախել են նացիստների կողմից բռնակցված Ավստրիայից։ Այն ընտանեկան տուն էր հանդիսանում մինչ այն ժամ, երբ 1982 թվականին մահացավ Զիգմունդ Ֆրոյդի կրտսեր աղջիկը՝ Աննան։

Թանգարանը կառուցվել է ի հիշատակ հոգեվերլուծության հիմնադրի և պահպանում է այն կահավորանքը, որը եղել է Զիգմունդ Ֆրոյդի և Աննա Ֆրոյդի ապրելու և աշխատելու ժամանակ։ Թանգարանը բաց է այցելությունների համար՝ չորեքշաբթիից կիրակի օրերին, ժամը 12:00 -ից մինչև 17:00։

## Պատմություն
1938 թվականին հոգեվերլուծության հիմնադիրը Ավստրիայի բռնակցումից հետո լքեց Վիեննան, և իր ընտանիքի հետ տեղափոխվեց Լոնդոն, բնակություն հաստատելով Համպսթենդում՝ Լոնդոնի արվարձաններից մեկում։ 
մինի|Ֆրոյդի բազմոցը
Տունը, որտեղ բնակություն է հաստատել Ֆրոյդը կառուցվել է 1920 թվականին՝ թագուհի Աննայի ոճով։ Ֆրոյդը այդ ժամանակ ութսուն տարեկան էր և հաջորդ տարի նա մահացավ։ Տունը մնաց  նրա կրտսեր աղջկան՝ Աննային, ով շարունակեց իր հոր գործը և հիմնադրեց մանկական հոգեվերլուծությունը։ Աննան իր կյանքի մնացած մասն ապրել է այդ տանը, մինչև 1982 թվականը։

Բացի լոնդոնյան թանգարանից գոյություն ունեն Զիգմունդ Ֆրոյդի ևս երկու թանգարաններ՝ Վիեննայում և չեխական Պրշիբորում, այն տանը, որտեղ 1856 թվականին ծնվել և երեք տարի ապրել է Զիգմունդ Ֆրոյդը։ Չեխական թանգարանը բացվել է Չեխիայի նախագահ Վացլավ Կլաուսի և Ֆրոյդի չորս ծոռների աջակցությամբ։

## Թանգարանի հավաքածու
Թանգարանում պահվում են Ֆրոյդի ընտանիքի կենցաղային իրերը և կահույքը, ինչպես նաև նրա գրադարանը, ներկայացված այնպիսի հեղինակների կողմից, ինչպիսիք են՝ Գյոթեն, Շեքսպիրը, Հայնրիխ Հայնեն, Մուլտատուլին, Անատոլ Ֆրանսը և այլք։
մինի|Զիգմունդ Ֆրոյդի արձանը թանգարանի մոտ, Օսկար Նեմոնի աշխատանքը
Ֆրոյդը խոստովանում էր, որ բանաստեղծները և փիլիսոփաները պատկերացում ունեին ենթագիտակցության մասին, մինչև այդ երևույթով սկսեց հետաքրքրվել գիտությունը։ Հոգեվերլուծությունը միայն համակարգեց ենթագիտակցության մասին գիտելիքները, որոնք վաղուց հայտնի էին բանաստեղծներին։

Դրա հետ միասին, թանգարանում պահվում էին Ֆրոյդի  եգիպտական, հունական, հռոմեական և արևելյան հնությունների հավաքածուն, ինչպես նաև Սալվադոր Դալիի վրձնած Ֆրոյդի դիմանկարը։ Ցուցահանդեսում կենտրոնական տեղ է զբաղեցնում հայտնի թախտը, որը օգտագործվում էր Ֆրոյդի կողմից հոգեվերլուծական սեանսների ժամանակ։

## Այգի
Զիգմունդ Ֆրոյդը և Աննա Ֆրոյդը սիրում էին տան մոտ գտնվող այգին։ Այդ այգին մինչ օրս պահպանվում է և պարունակում է Ֆրոյդի սիրած բույսերի մեծ մասը՝ կարմիր խորդենի, վարդեր, մամրիչներ, դրախտավարդեր, սալորենի և նշենի։

## Ծանոթագրություններ

## Արտաքին հղումներ
* Թանգարանի պաշտոնական կայք

Կատեգորիա:Լոնդոնի թանգարաններ
Կատեգորիա:1986 հիմնադրված թանգարաններ
Կատեգորիա:Զիգմունդ Ֆրոյդ
Կատեգորիա:1986 հիմնադրումներ Մեծ Բրիտանիայում
Կատեգորիա:Կենսագրական թանգարաններ
Նիմա Յուշիջ

**Նիմա Յուշիջ** (, իսկական անունը՝ **Ալի Էսֆաբդիրարի**, ), պարսիկ բանաստեղծ, գրական քննադատ, արվեստագետ, հուշագիր, մանկագիր։ Իրանական նորագույն պոեզիայի հիմնադիրը։

Նախնական կրթությունը ստացել է հայրենի գյուղում։ 1907 թվականին ընտանյոք տեղափոխվել են Թեհրան, որտեղ ընդունվել է ֆրանսիական Սեն-Լուի կոլեժ, որտեղ սովորել է ֆրանսերեն, արաբական և պարսկական գրականություն։ Ֆրանսերենին տիրապետելը նրան օգնում է ծանոթանալ արևմտյան գրականությանը։

Նշանավոր ստեղծագործություններից են՝ «Մանլի», «Առասպել և քառյակներ», «Իմ պոեզիան», «Գիշերվա քաղաքը, առավոտի քաղաքը», «Առասպել» և այլն։ Հրատարակել է բազմաթիվ հուշագրություններ և մանկական գրքեր։

## Նիմա Յուշիջը հայերեն
* Գետափին...; Դեռ գիշերից; Ձմռան ցուրտ գիշերում; Տունս ամպամած է; Ես, աչքս քո ճանապարհին է; Դարուգ; Հյուղակիս մոտ; Սառը օջախ։ Ոսկե գմբեթ (ժամանակակից իրանական պոեզիա), Ե., Հայաստան, 2004, էջ 13-20։ Պարսկերենից թարգմ.՝ Էդուարդ Հախվերդյան։

## Ծանոթագրություններ

Կատեգորիա:Պարսիկ բանաստեղծներ
Կատեգորիա:Պարսիկ գրականագետներ
Կատեգորիա:Պարսիկ արվեստագետներ
Կատեգորիա:Պարսիկ արձակագիրներ
Կատեգորիա:Պարսիկ մանկագիրներ
Կատեգորիա:Թոքաբորբից մահացածներ
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Ուիլյամ Մաք-Քինլի

**Ուիլյամ Մաք-Քինլի կրտսեր** (, ), քաղաքական գործիչ և Ամերիկայի Միացյալ Նահանգների 25-րդ նախագահը (1897-1901) Հանրապետական կուսակցությունից։ Մաք-Քինլին եղել է 20-րդ դարի առաջին ԱՄՆ նախագահը և Քաղաքացիական պատերազմին մասնակցած վերջին նախագահը։

## Կարիերայի սկիզբ
Ստացել է մայորի կոչում Հյուսիսի և Հարավի պատերազմի ժամանակ, հետո զբաղվել է իրավաբանությամբ Կանտոն քաղաքում (Օհայո նահանգ)։ 1877 թվականին ընտրվել է կոնգրեսում, որտեղ եղել է Հանրապետական կուսակցության անդամ և ծայրահեղ պրոտեկցիոնիզմ դրսևորել։ 1890 թվականին առաջարկել է այսպես կոչված «բիլ Մաք-Քենլին», որը կազմված էր երկու առանձին, բայց միևնույն նպատակը հետապնդող օրենքի նախագծերից. McKinley Administrative Bill-ը, որը ուժի մեջ մտավ 1890 թվականի օգոստոսի 1-ին և McKinley Tariff-ը (Tariff Act of 1890), որը ուժի մեջ մտավ նույն տարվա հոկտեմբերի 6-ին։ Այն մեծ տհաճություն առաջացրեց Դեմոկրատական կուսակցության շրջանում. նրա հայտնի լինելը օգնեց դեմոկրատներին փայլուն հաղթանակ ունենալ ներկայացուցիչների պալատում 1890 թվականի նոյեմբերին, իսկ երկու տարուց` իր համախոհ Գրովեր Կլիվլենդին նախագահ դարձնել. 1894 թվականին նրանք հասան մաքսատուրքերի իջեցմանը։

## Նախագահություն
1896 թվականի վերջում ընտրվել է նախագահ. 1900 թվականի վերջում վերընտրվեց 4 տարով։ Մաք-Քինլիի նախագահության տարիները իմպերալիզմի և պրոտեկցոինիզմի ծաղկման շրջանն էր։ 1898 թվականին Միացյալ Նահանգները պատերազմում էր Իսպանիայի հետ, ինչը վերջացավ Կուբայի օկուպացիայով, այնուհետև` Ֆիլիպինն օկուպացվեց Պուերտո Ռիկոյից։ Բռնակցվեց նաև Հավային ։ 1901 թվականին Թոմաս Էդիսոնը նկարահանեց «Կադրեր նախագահ Մաք-Քինլիի երդմնակալությունից» կարճամետրաժ ֆիլմը։

## Հիշատակ
280px|thumb|left|1934 թվականի 500 դոլարանոց, որն այժմ դուրս է եկել օգտագործումից
Նոր ընտրված նախագահի պատվին 1896 թվականին անվանվեց Դենալի սարը Ալյասկայում` Հյուսիսային Ամերիկայի ամենաբարձր կետը։ 2015 թվականին Մաք-Քինլիի սարին վերադարձվեց հնդկական Դենալի անվանումը։ Սպանությունից հետո առաջարկություն եղավ Մաք-Քինլիի պատվին վերանվանել Ֆիլիպինները, որը ամերիկական գաղութ էր դարձել իր նախագահության տարիներին։ Մաք-Քինլիի դիմանկարը եղել է 500 դոլարանոցի վրա, սակայն դուրս է եկել օգտագործումից։

## Ծանոթագրություններ

Կատեգորիա:Պետության սպանված ղեկավարներ
Կատեգորիա:Սպանվածներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:20-րդ դարի քաղաքական գործիչներ
Կատեգորիա:ԱՄՆ-ի նախագահներ
Կատեգորիա:Փտախտից մահացածներ
Կատեգորիա:Հրաձգային զենքից մահացածներ
Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի պետական գործիչներ
Կատեգորիա:Սպանված քաղաքական գործիչներ
Կատեգորիա:Պետության ղեկավարներ
Կատեգորիա:Ամերիկացի փաստաբաններ
Կատեգորիա:Ամերիկացի իրավաբաններ
Կատեգորիա:Անձինք թղթադրամների վրա
Սոհրաբ Սեփեհրի

**Սոհրաբ Սեփեհրի** (, ), պարսիկ բանաստեղծ, նկարիչ, փիլիսոփա։

Լինելով նաև գեղանկարիչ՝ Ս. Սեփեհրին փնտրում էր բնապաշտական ու սուֆիստական շքեղ երևույթների համադրությունը, որն իր լավագույն դրսևորումն է գտել «Կանաչ ծավալ», «Մենք ոչինչ, մենք հայացք» ժողովածուներում և «Ջրի ոտնաձայնը», «Ճամփորդը» պոեմներում։

Ս. Սեփեհրիի կենդանության օրոք թե՛ պարսկերեն, թե՛ այլ լեզուներով հիսունից ավելի հոդվածներ գրվեցին պոեզիայի բնագավառում նրա ձեռքբերումների մասին։ «Ջրի ոտնաձայնը» գրքով սկսվում է հեղինակի երկրորդ ստեղծագործական շրջանը։ 1977 թվականին «Ութ գիրք» վերտառությամբ լույս են տեսնում Սեփեհրիի ամբողջական ստեղծագործությունները։ «Ջրի ոտեաձանը» և «Ճամփորդը» կազմում են «Ութ գրքի» հինգերորդ և վեցերորդ գրքերը։

Սեփեհրին սիրում էր ճամփորդել։ Եղել է Բրազիլիայում, Ֆրանսիայում, Հնդկաստանում, Աֆղանստանում, Գերմանիայում, Անգլիայում, Իսպանիայում, Հոլանդիայում, Եգիպտոսում և այլուր։ Ֆրանսիայում, Բրազիլիայում, ԱՄՆ-ում, Շվեդիայում և Իրանի տարբեր քաղաքներում ունեցել է անհատական ցուցահանդեսներ։

Խորապես տիրապետելով անգլերենին, ֆրանսերենին, ինչպես նաև որոշ չափով ճապոներենին, նա կարողացավ բնագրով ծանոթանալ համաշխարհային գրականության լավագույն նմուշներին. Ս Սեփեհրիի թարգմանությամբ պարսկերեն լույս է տեսել նորվեգացի բանաստեղծ Ռիշարդ Բիլինգերի, ամերիկացի Վիլյամ Կարլոս Վիլյամզի, ինչպես նաև ճապոնացի և չին բանաստեղծների ստեղծագործությունները։

Ս. Սեփեհրիի բանաստեղծություններն ու պոեմները կենդանության օրոք և հետո բազմիցս թարգմանվել են գերմաներեն, իսպաներեն, անգլերեն, իտալերեն, արաբերեն, ֆրանսերեն, լեհերեն, թուրքերեն և այլ լեզուներով

Վախճանվել է 52 տարեկան հասակում Իրանի «Փարս» հիվանդանոցում։

## Սոհրաբ Սեփեհրին հայերեն
* Մշտապես; Ընկեր; Ուղեկիցների այգում; Հասցե; Օազիս պահի մեջ; Կանաչից կանաչ; Կանչ սկզբնական; Դիտումի սուրահ; Խլրտոցը ապրել բառի; Լույսը, ես, ծաղիկը ջուրը; Եվ ինչ-որ պատգամ ճանապարհին; Միայնություն տեսարանի; Եվ տող և ճերմակ; Ջրերից հետո; Մինչ ծաղիկը ոչնչի; Խաղաղության մեր հովանին մենք ենք; Պարզ գույն; Ջուրը; Վարդաստան; Օտարություն; Ձկների պատգամը; Ջրի ոտնաձայնը; Ճամփորդը։ Ոսկե գմբեթ (ժամանակակից իրանական պոեզիա), Ե., Հայաստան, 2004, էջ 23-84։ Պարսկերենից թարգմ.՝ Էդուարդ Հախվերդյան։
### Առցանց
* Բանաստեղծություններ, «Գարուն», 2001, № 1:

## Ծանոթագրություններ

Կատեգորիա:Պարսիկ բանաստեղծներ
Կատեգորիա:Պարսիկ նկարիչներ
Կատեգորիա:Պարսիկ փիլիսոփաներ
Կատեգորիա:Պարսիկ թարգմանիչներ
Կատեգորիա:20-րդ դարի բանաստեղծներ
Կատեգորիա:20-րդ դարի տղամարդ գրողներ
Lotto (երգ)

**Lotto**, հարավկորեական EXO բոյ բենդի երգը, իրենց երրորդ ստուդիական *[[Ex'Act]]* ալբոմից։ Այն թողարկվել է կորեական և չինական տարբերակներով S.M. Entertainment-ի կողմից 2016 թվականի օգոստոսի 18-ին։

## Նախադրյալ և թողարկում
Արտադրված է LDN Noise-ի կողմից, "Lotto" նկարագրվում է որպես "հիփ հոփ" երգ, մի մարդու մասին պատմող բառերով, որը իրեն այնքան հաջողակ է զգում, կարծես հաղթել է խաղատանը աղջկան հանդիպելուց հետո, ում սիրում է։ Երգը թողարկվել է օգոստոսի 18-ին ալբոմի հետ միասին։ Exo-ն սկսել է կատարել երգը հարավկորեական երաժշտական հաղորդումներում, թողարկումից մեկ օր անց։

## Երաժշտական տեսահոլովակ
"Lotto" երգի չինական և կորեական տարբերակները թողարկվել են 2016 թվականի օգոստոսի 18-ին։ Երաժշտական տեսահոլովակը նկարահանված է "խաղատան թեմայով", օրինակ տեսահոլովակը սկսվում է ինքնագործող ապարատի ձայնով։ Բացի նրանից, որ Exo-ն ներկայացնում է երգի պարային բեմադրությունը, նրանք նաև  ներկայացնում են տարբեր տեսարաններ կապված մոլախաղերի հետ, դիտում են մենամարտ, այրում են փողերի մի կույտ և այլ գործողություններ կապված ռիսկի հետ, մինչ նրանք և մի աղջիկ նկարահանվում են S.W.A.T. խմբի հետ։ 2016 թվականին կորեական տարբերակը YouTube-ում եղել է ամենահայտնի քեյ փոփ տեսահոլովակների տասնյակում։

## Առաջխաղացում
EXO-ն սկսել է երգն առաջ տանել Հարավային Կորեայի հեռուստատեսային երաժշտական ծրագրերում օգոստոսի 19-ից։ Խմբի անդամ Քաիը բացակայել է առաջխաղացման ելույթների ժամանակ, շրջագայության ընթացքում ստացած վնասվածքի պատճառով։ "Lotto" երգը համարվում էր «ոչ պիտանի հեռարձակման» KBS, MBC և Mnet հեռուստաալիքներում, այդպես առաջարկվել է փոփոխված բառեր այլընտրանքային անվանումով՝ "Louder" միայն այդ հեռուստաալիքներում։

## Ընդունելություն
"Lotto" սիգնլը առաջնաելույթ է կատարել երկրորդ տեղով՝ Gaon-ի ամենշաբաթյա հիթ-շարքում և առաջին տեղում *Billboard-ի* համաշխարհային թվային սինգլների հիթ-շարքում։ Երգը շարունակել է զբաղեցնել առաջին հորիզոնականներ հարավկորեական երաժշտական հաղորդումների ժամանակ յոթ անգամ։

## Հիթ-շարքեր

### Ամենշաբաթյա հիթ-շարքեր

### Ամենամսյա հիթ-շարքեր

## Վաճառք

## Մրցանակներ

### Երաժշտական հաղորդումների մրցանակներ

## Ծանոթագրություններ

Կատեգորիա:2016 սինգլներ
Կատեգորիա:EXO
Կատեգորիա:Սինգլներ այբբենական կարգով
Առաջին համաշխարհային պատերազմի հերոսների հուշարձան (Պսկով)

**Առաջին համաշխարհային պատերազմի հերոսների հուշարձան** (), հուշարձան` տեղադրված Պսկով քաղաքում Առաջին համաշխարհային պատերազմի հարյուրամյակի կապակցությամբ, նվիրված այդ պատերազմում զոհված ռուս զինվորների և սպաների հիշատակին։

## Պատմություն
Հուշարձանը կառուցվել է Ռուսական ռազմա-պատմական ընկերության նախաձեռնությամբ։ Ընկերության կողմից հայտարարված մրցույթում հաղթել է Ռուսաստանի Դաշնության ժողովրդական նկարիչ Սալավաթ Շչերբակովը:Հուշարձանի պատրաստման և տեղադրման նպատակով ծախսվել է 12,5 միլիոն ռուբլի։ Հուշարձանի հանդիսավոր բացումը տեղի է ունեցել 2014 թվականի օգոստոսի 22-ին Պսկովի ավտոբուսային և երկաթուղային կայարանների միջև ընկած զբոսայգում։ Բացման արարողությանը մասնակցել են Ռուսաստանի Դաշնության կառավարության ղեկավարի տեղակալ Օլգա Գոլոդեցը, Ռուսաստանի Օդադեսանտային զորքերի հրամանատար Վլադիմիր Շամանովը, Պսկովի մարզի նահանգապետ Անդրեյ Տուրչակը։

Հուշարձանը որոշվել է տեղադրել այն վայրում, որտեղ Առաջին համաշխարհային պատերազմի տարիներին տեղաբաշխվել էր 24-րդ հետևակային դիվիզիան։ Հուշարձանի երկաթուղային կայարանի շրջանում տեղադրելու մյուս պատճառն այն էր, որ հենց այստեղ էր կայսր Նիկոլայ երկրորդը հրաժարվել գահից և այդ իրադարձության հիշատակին մոտակայքում կառուցվել էր մատուռը։

Հուշարձանը իրենից ներկայացնում է հրացանով գրոհի գնացող ռուս զինվորի պատկերը։ Պատկերի ետևում ծածանվում է Պսկովյան հետևակային գնդի դրոշը։

## Ծանոթագրություններ

Կատեգորիա:Առաջին համաշխարհային պատերազմի հուշարձաններ
Սվինային հարձակում հուշարձան

**«Սվինային հարձակում» հուշարձան** (), հուշարձան` տեղադրված Գուսև քաղաքում Առաջին համաշխարհային պատերազմի հարյուրամյակի կապակցությամբ`  նվիրված այդ պատերազմում զոհված ռուս զինվորների և սպաների հիշատակին։

## Պատմություն
Հուշարձանը նվիրված է 1914 թվականի օգոստոսի 20-ին Գումբիննենի մարտերի ժամանակ զոհված ռուս զինվորների և սպաների հիշատակին։ Այն տեղադրվել է Ռուսական ռազմա-պատմական ընկերության և Կալինինգրադի մարզի վարչակազմի նախաձեռնությամբ։ Հուշարձանին հարող տարածքի բարեկարգման աշխատանքները իրենց վրա են վերցրել տեղական իշխանությունները։ Հուշարձանի նախագծի հեղինակն է հանրաճանաչ քանդակագործ Վլադիմիր Սուրովցևը։ Հուշարձանը իրենից ներկայացնում է թշնամու դիրքերի վրա հրացանին ամրացված սվիններով հարձակվող ռուս զինվորի քանդակ։

Տեղադրման վայրը ընտրվել է Կալինինգրադի մարզի Գուսև (նախկին Գումբիննեն) քաղաքը։ Հուշարձանի հանդիսավոր բացումը տեղի է ունեցել 2014 թվականի օգոստոսի 24-ին։ Բացման արարողությանը մասնակցել են Ռուսաստանի Դաշնության մշակույթի նախարարը, Ռուսական ռազմա-պատմական ընկերության նախագահ Վլադիմիր Մեդինսկին, քաղաքային իշխանությունների, Լեհաստանի և Գերմանիայի դեսպանատների ներկայացուցիչները, ինչպես նաև քաղաքացիներ։

## Ծանոթագրություններ

Կատեգորիա:Առաջին համաշխարհային պատերազմի հուշարձաններ
Օտա Ամատունի

**Օտա Ամատունի** (), հայ նախարար, Հայոց հազարապետ (287-320-ական թթ․), Վահան Ամատունու հայրը, Ամատունիների նախարարական տոհմից։

## Կենսագրություն
Օտա Ամատունու ժառանգական կալվածքները Վասպուրական աշխարհի Արտազ և Ճվաշռոտ գավառներն էին, որոնք, ընդհանուր կոչվում էին նաև Ամատունիք գավառ։ Նրա կինը Սլկունիների տոհմից էր։ Խոսրով Բ Մեծի սպանությունից հետո մինչև Տրդատ Գ Մեծի գահակալությունը, Շապուհ Ա-ի կոտարծից փախցրել և խնամել է Խոսրով Բ-ի դստերը՝ Խոսրովիդուխտին։ Նրան տարել էր Մեծ Հայքի արևմտյան մասը, Բարձր Հայք աշխարհի Դարանաղի գավառի Անի-Կամախ ամրոցը, որտեղ գտնվում էր հայ Արշակունիների թագավորական դամբարանը։ Ավելի ուշ, Շապուհի Ա-ի որդի և «Մեծ Հայքի թագավոր» Որմիզդ-Արտաշիրը հարքունիս է գրավում լքված Ամատունիք գավառը, իսկ հետագայում, Մեծ Հայքի գահին բազմած Շապուհ Ա-ի մյուս որդի Ներսեհը գավառը դարձնում է իր կենտրոնը։ Ենթադրվում է, որ հնագույն Շավարշանի տեղում Ներսեհը հիմնում է Ներսեհապատ ավանը։

Երբ Տրդատ Գ-ն հաստատվում է գահին, Օտա Ամատունուն նշանակում է հայոց հազարապետ և ավագ նախարար։

Օտա Ամատունին սպանվել է ապստամբ Սղուկ Սլկունու ձեռքով։

## Ծանոթագրություններ

Կատեգորիա:4-րդ դարի հայ նախարարներ
Կատեգորիա:Արտազի իշխաններ
Կատեգորիա:Հայոց հազարապետներ
Կատեգորիա:3-րդ դարի հայ նախարարներ
Օշին Ա Գանձակեցի

**Օշին Ա Գանձակեցի** նաև **Ասպետ Արշակունի** (), Գանձակի, այնուհետև Լամբրոնի իշխան, ըստ Կիրիլ Թումանովի Կամսարականների նախարարական տնից, Հեթումյանների իշխանական, այնուհետև թագավորական տան հիմնադիրը։

Հեթում Գանձակեցու որդին, Հեթում Ա-ի հայրը։ Օշինի եղբայրներն են՝ իշխաններ Հալկամ Գանձակեցին և Բազունի Գանձակեցին։

## Կենսագրություն
Օշինը եղել է Գանձակի իշխանը։ Խույս տալով սելջուկյան թուրքերի հալածանքներից, 1072 թվականին իր ազգատոհմով, իր եղբայր Հալկամի և ուրիշ իշխանների հետ Կիլիկիա է տեղափոխվում Մեծ Հայքի Արցախ նահանգի Մայրյաց ջուրք ավանից (Հյուսիսային Արցախ), հիմք դնելով Հեթումյանների իշխանական տոհմին։ Կիլիկիայում իշխող Աբլղարիբ Արծրունին իր ընկեր Օշինին է նվիրում Տավրոսի լեռներում գտնվող՝ արաբներից գրավված Լամբրոն բերդը (հայկական անառիկ բերդ եւ քաղաք Լեռնային Կիլիկիայում)։ Օշինը հիմնովին վերակառուցում է անառիկ բերդը եւ կնության առնում Աբլղարիբ Արծրունու դստերը, որտեղ  էլ հաջորդաբար իշխում են նրա իրավահաջորդները, կրելով Լամբրոնի իշխան տիտղոսը։ Հեթումյանների իշխանական տոհմին է պատկանում նաեւ Պապերոն ամրոցը, որտեղ էլ հաստատվում են Օշին Գանձակեցու երկու եղբայրները՝ Բազունին եւ Ալգամը, կրելով Պապերոնի իշխան տիտղոսը։

Երբ Բյուզանդիայի Ալեքսիոս Ա Կոմնենոս կայսրը 1085 թվականին պատերազմի գնաց լանգոբարդների դեմ, Օշինը իր բանակով օգնության գնաց նրան, պատերազմի մեջ հաղթեց և սպանեց դուքս Ռոբերտ ֆրանսիացուն (հուլիսի 17, 1085 թ.) և իբր պատիվ ստացավ կայսրից Տարսոնը։ Օշինը նաև օգնել է խաչակիրներին։ 
Օշինին հաջորդեց որդին՝ Հեթում Ա իշխանը։

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. էջ 235-236

Կատեգորիա:Կամսարականներ
Կատեգորիա:Կիլիկյան Հայաստանի իշխաններ
Կատեգորիա:Հեթումյաններ
Տուրգենևի նրբանցք (Տագանրոգ)

**Տուրգենևի նրբանցք** (), նրբանցք ՌԴ Ռոստովի մարզի Տագանրոգ քաղաքի կենտրոնական մասում։ Անվանվել է ի պատիվ ռուս մեծանուն գրող Իվան Տուրգենևի։

## Աշխարհագրություն
Գտնվում է Շևչենկոյի և Հունական փողոցների միջև։ Հատում է Էնգելսի, Կարլ Լիբկնեխտի, Չեխովի, Ալեքսանդրի, Ֆրունզեի և Պետրոսի փողոցները։ Տանում է դեպի Քարե սանդուղք, որն իջնում է դեպի ծով։

Երկարությունը 1685 մ է։ Շինությունների համարակալումը սկսվում է Հունական փողոցից։

## Պատմություն
Սկզբնապես կոչվել է Չորրորդ Լայնական նրբանցք։ Այնուհետև վերանվանվել է ի պատիվ տագանրոգցի հայտնի վաճառական և բարերար Գերասիմ Ֆեոդորովիչ Դեպալդոյի։ 1923 թվականին նրբանցքը կրկին վերանվանվել է, այս անգամ ի պատիվ գրող Իվան Տուրգենևի։ Հատկանշական է, որ գրողը ոչ մի կապ չի ունեցել Տագանրոգի հետ։

## Նրբանցքում գտնվում են
* Սկիզեռլիի տուն` Տուրգենևի նրբանցք, 3
* Լակիերի տուն (Տագանրոգի դատախազություն)` Տուրգենևի նրբանցք, 5
* Բաղդասարովների տուն` Տուրգենևի նրբանցք, 7
* Ռուբանչիկի տուն` Տուրգենևի նրբանցք, 12
* Տագանրոգի կառավարման և տնտեսագիտական ինստիտուտ` Տուրգենևի նրբանցք, 13 և 18
* «Ֆրեկեն Բոք» սրճարան` Տուրգենևի նրբանցք, 24
* Նախկին ուսուցչական ինստիտուտ` Տուրգենևի նրբանցք, 32
* Պետրուցցիի տուն` Տուրգենևի նրբանցք, 35
* Տագանրոգի Վ. Մ. Պետլյակովի անվան ավիացիոն քոլեջ` Տուրգենևի նրբանցք, 44

## Հուշարձաններ
* Արևային ժամացույց` Քարե սանդուղքի վերին հարթակ

## Պատկերասրահ

Freken Bok 2011.jpg|«Ֆրեկեն Բոք» սրճարանը
2013 Taganrog uchit institut.jpg|Նախկին ուսուցչական ինստիտուտի շենքը
Таганрог Тургеневский 3 фото 014.jpg|Տուրգենևի նրբանցք, 3
Таганрог Тургеневский 5 фото 010.jpg|Տուրգենևի նրբանցք, 5
Таганрог Тургеневский 28 фото 003.jpg|Տուրգենևի նրբանցք, 28
Таганрог Тургеневский 36 фото 020.jpg|Տուրգենևի նրբանցք, 36


## Աղբյուրներ
* Энциклопедия Таганрога. Таганрог: Антон, 1998. — 624 с. — ISBN 5-88040-017-4.

Կատեգորիա:Տագանրոգի նրբանցքներ
Օկտյաբրսկայա փողոց (Տագանրոգ)

**Օկտյաբրսկայա փողոց** (), փողոց Ռուսաստանի Ռոստովի մարզի Տագանրոգ քաղաքի կենտրոնական պատմական մասում։

## Աշխարհագրություն
Օկտյաբրսկայա փողոցը գտնվում է Մեչնիկովի նրբանցքի և Տրանսպորտնայա փողոցի միջև։ Փողոցի երկարությունը 4090 մետր է։ Փողոցի շինությունների համարակալումը սկսվում է Մեչնիկովի նրբանցքից։

## Պատմություն
Նախկինում կոչվել է Գիմնազիչեսկայա փողոց։ Անվանումը ստացել է փողոցում գտնվող Տագանրոգի առևտրային արական գիմնազիայից, որը 1806 թվականին բացվել է Տագանրոգի այն ժամանակվա քաղաքապետ բարոն Բալթազար Կամպենհաուզենի միջնորդությամբ։

1923 թվականին վերանվանվել է Հոկտեմբերյան հեղափոխության փողոց։ Ավելի ուշ անվանումը ձևափոխվել է Օկտյաբրսկայա (Հոկտեմբերյան) փողոցի։

## Փողոցում գտնվում են
* Քաղաքային հիվանդանոց թիվ 3 (նախկինում՝ Վ. Զակի անվան վիրաբուժական հիվանդանոց)` Օկտյաբրսկայա փող., 7
* Ա. Չեխովի անվան թիվ 2 վարժարան` Օկտյաբրսկայա փող., 9
* Ա. Պ. Չեխովի գրական թանգարան` Օկտյաբրսկայա փող., 9
* «Ռադուգա» մարզադաշտ
* Տագանրոգի կաթի գործարան` Օկտյաբրսկայա փող., 31
* Ռաֆտոպուլոյի հյուրանոց` Օկտյաբրսկայա փող., 35

## Հուշարձաններ
* Փողոցում է գտնվում Խորհրդային Միության հերոս Իվան Գոլուբեցի կիսանդրին։ Տեղադրված է Ա. Չեխովի անվան թիվ 2 վարժարանի մուտքի մոտ (Օկտյաբրսկայա փող., 9)։ Հենց այդ վարժարանում է սովորել Իվան Գոլուբեցը։

## Ծանոթագրություններ

Կատեգորիա:Տագանրոգի փողոցներ
Բլոգերների միջազգային ֆորում Արցախում

մինի|Բլոգերների միջազգային ֆորումի մասնակիցները կլոր սեղանի շուրջ|297x297փքս
**Բլոգերների միջազգային ֆորում Արցախում**, տեղի է ունեցել 2017 թվականի մարտի 19-20-ին, Արցախում, Ստեփանակերտում, որին մասնակցում էր շուրջ 30 բլոգեր՝ աշխարհի 11 երկրից: Միջոցառումը կազմակերպել է «Արցախակերտում» հասարակական կազմակերպությունը և Արցախի ժուռնալիստների միությունը։ Կազմակերպիչների հաղորդմամբ, ֆորումի գլխավոր թեման է հակամարտությունների ներկայացումը սոցիալական մեդիայում և բլոգերների ու լրագրողների ազատությունների ապահովումը:

## Պատմություն
մինի|Գիլատ Հալպերնը, Անտոն Նոսիկը, Անտոն Մերկուրովը բլոգերների միջազգային ֆորումի ընթացքում

Բլոգերների միջազգային ֆորումը Արցախում նախաձեռնվել է «Արցախակերտում» հասարակական կազմակերպության և Արցախի ժուռնալիստների միության կողմից: Ֆորումի գլխավոր թեմաներն էին հակամարտությունների ներկայացումը սոցիալական մեդիայում և բլոգերների ու լրագրողների  ազատությունների ապահովումը: ֆորումին մասնակցում էր շուրջ 30 բլոգեր 11 երկրից, մասնավորապես՝
* Անտոն Նոսիկը (Ռուսաստան),
* Անտոն Մերկուրովը (Ռուսաստան),
* Ալեքսանդր Ալիմովը (Լատվիա),
* Տարիկ Հաֆեդը (Ալժիր),
* Ռոմայն Միելքարեկը (Ֆրանսիա),
* Գիլադ Հալպերրնը (Իսրայել),
* Ալեքսանդր Հոյշըկը (Բելառուս),
* Իրինա Կովալչուկը (Ուկրաինա),
* Լուչիանո Տիրինանցին (Իտալիա),
* Պետրուշկա Շուշտրովան (Չեխիա)

և շուրջ 20 մասնակից Հայաստանի և Արցախի հանրապետություններից:

Ֆորումի շրջանակներում տեղի են ունեցել ելույթներ, քննարկումներ, շրջայց առաջնագիծ, Թալիշ, Շուշի և մի շարք այլ վայրեր:

## Ընդունված հայտարարություն
Ֆորումի վերջում մասնակիցները հայտարարություն են ընդունել համաձայն որի միջազգային ֆորումի մասնակից բլոգերները կարևորում են ազատ արտահայտվելու և ազատ տեղաշարժի իրավունքները և դատապարտում դրանք սահմանափակելուն ուղղված փորձերը:
:

## Ծանոթագրություններ

Կատեգորիա:Արցախի Հանրապետություն
Կատեգորիա:Բլոգերներ
Մայակովսկու հրապարակ (Տագանրոգ)

**Մայակովսկու հրապարակ** (), հրապարակ ՌԴ Ռոստովի մարզի Տագանրոգ քաղաքում։ Հրապարակի գերակշիռ մասը զբաղեցնում են Հարավային դաշնային համալսարանի Ինժեներա-տեխնոլոգիական ակադեմիայի մասնաշենքերը, պուրակները և մարզահրապարակները։

## Աշխարհագրություն
Մայակովսկու հրապարակը սահմանափակվում է Էնգելսի փողոցով (Ռադիոինստիտուտի «Գ» մասնաշենք), Նեկրասովի նրբանցքով (Ռադիոինստիտուտի «Դ» մասնաշենք), Շևչենկոյի փողոցով և Դոբրոլյուբովի նրբանցքով։ «Հրապարակ» անվանումը մնացել է դեռևս XIX դարից. այսօր այն հրապարակի տեսք չունի, և կառուցապատված է Ինժեներա-տեխնոլոգիական ակադեմիայի մասնաշենքերով։

## Պատմություն
Այս հրապարակի ձևավորումը տեղի է ունեցել 1780-1790 թվականներին և նախատեսված էր ձկան մեծածախ առևտրի համար։ Այստեղից էլ հրապարակի առաջին անվանումը` Ռիբնայա (Ձկան)։ Այն զբաղեցնում էր բերդաթմբի հետևի տարածքը` հարելով Հարավային դարպասով անցնող ճանապարհին։

Հրապարակում կային բազմաթիվ առևտրային շարքեր, որսը պահելու համար սառցապահարաններ, կայմեր ձուկն ապխտելու համար։ Շուկայի շուրջն աստիճանաբար աճում էին քաղաքային շինությունները։ Առաջինը հայտնվեցին հոսպիտալային տնակները, որոնք հետագայում ձևափոխվեցին քաղաքային հիվանդանոցի։ Այստեղ կառուցվեցին նաև Քաղաքապետությունը, քաղաքի գանձապետարանի պահեստը, բանտը և աղքատների համար ճաշարանը։ Այդ շինություններից ոչ մեկը չի պահպանվել։

Հրապարակը նախկինում կոչվել է նաև Եկատերինայի (1833-1923 թվականներին` կայսրուհի Եկատերինա II-ի պատվին, որը շատ բան է արել Տագանրոգի զարգացման համար), Ձկան շուկայի (1923 թվականից)։

XX դարի 50-ական թվականներին այս տարածքը դարձավ Տագանրոգի ռադիոինստիտուտի ուսումնալաբորատոր մասնաշենքերի կառուցման շինարարական հրապարակ։

## Հուշարձաններ
* **Անատոլի Լոմակինի կիսանդրի։** Քանդակագործ` Նիկոլայ Սելիվանով

## Ծանոթագրություններ

Կատեգորիա:Տագանրոգի հրապարակներ
Կատեգորիա:Տագանրոգի փողոցներ
Մեչնիկովի նրբանցք (Տագանրոգ)

**Մեչնիկովի նրբանցք** (), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է մեծանուն կենսաբան Իլյա Մեչնիկովի պատվին։

## Աշխարհագրություն
Մեչնիկովի նրբանցքը գտնվում է Ալեքսանդրի և Հունական փողոցների միջև։ Երկարությունը 600 մետր է։

## Պատմություն
Նախկինում այս նրբանցքը կոչվել է Բոլշոյ Բիրժևոյ նրբանցք։ Նրբանցքն ակտիվորեն կառուցապատվել է` սկսած XIX դարի առաջին կեսից։ Տները պատկանել են վաճառական և քաղքենիական խավի մարդկանց։ Տնատերերի մեջ շատ էին հույները։ Մինչև օրս պահպանվել է մի քանի պատմական առանձնատուն, որոնց առաջին սեփականատերերի անունները հայտնի չեն։ Կարմիր աղյուսից կառուցված վեց պատուհան ունեցող մեկհարկանի թիվ 13 տունը 1880-ական թվականներից պատկանել է առևտրական, հունահպատակ Խառլամպի Եգորովիչ Բարբատիին։ Հարևան հողակտորները շինություններով պատկանել են առևտրական Դեպալդոյի ասպնջականոցին և կայսրուհի Մարիայի բարեգործական կազմակերպությանը։

Հետագա տարիներին Մեչնիկովի նրբանցքն անվանվել է ի պատիվ ականավոր կենսաբան Իլյա Մեչնիկովի։

## Փողոցում գտնվում են
* «Հին ամրոց» ռեստորան` Մեչնիկովի նրբ., 2
* «Ռոտ-Ֆրոնտ» կինոթատրոն (1997)` Մեչնիկովի նրբանցքի և Պետրոսի փողոցի անկյուն
* Տագանրոգի ծովային սարքաշինության քոլեջ` Մեչնիկովի նրբ., 5
* Թիվ 10 միջնակարգ դպրոց` Մեչնիկովի նրբանցքի և Ֆրունզեի փողոցի անկյուն

## Ծանոթագրություններ

Կատեգորիա:Տագանրոգի նրբանցքներ
Ուկրաինական նրբանցք (Տագանրոգ)

**Ուկրաինական նրբանցք** (), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ 

## Աշխարհագրություն
աջից|մինի|268x268փքս| Տագանրոգ. շենք Ուկրաինական նրբանցքի և Պետրոսի փողոցի խաչմերուկում (XX դարի սկզբի փոստային բացիկ)
Գտնվում է Պորտովայա և Պուշկինի փողոցների միջև։ Երկարությունը 1500 մ է։ Տների համարակալումը սկսվում է Պորտովայա փողոցից։

## Պատմություն
Նախկին անվանումները` Երրորդ Լայնական նրբանցք, Կոմերչեսկի նրբանցք։ Վերանվանվել է 1923 թվականին։

XX դարի սկզբում թողարկվել է փոստային բացիկ Ուկրաինական նրբանցքի և Պետրոսի փողոցի խաչմերուկում գտնվող շենքի պատկերով։ Շենքում գործում էր վաճառական Ի. Բ. Գերասիմովի գործվածքեղենի խանութը։ 1990-ական թվականներին շենքը քանդվել է։

Ֆրունզեի փողոցի թիվ 1 շենքի և Ուկրաինական նրբանցքի անկյունում գտնվող ժամանակակից բարձրահարկ շենքի տեղում նախկինում եղել է ավստրիահպատակ Գ. Պ. Զբիզի` 1873 թվականից հիշատակվող առանձնատունը։ Այն ևս քանդվել է։

## Նրբանցքում գտնվում են
* Պ. Ի. Չայկովսկու անվան մանկական երաժշտական դպրոց` Ուկրաինական նրբ., 8
* Պլոտնիկովների հյուրատուն` Ուկրաինական նրբանցքի և Պետրոսի փողոց, 37-ի անկյուն
* Կենտրոնական մանկական խաղահրապարակ` Պետրոսի փողոցի և Հոկտեմբերյան հրապարակի միջև ընկած զբոսայգի

## Հուշարձաններ
* Կորոլյովի և Գագարինի հուշարձան, 1979 թվականին հուշարձանը տեղադրվել է Պետրոսի փողոցի և Ուկրաինական նրբանցքի խաչմերուկում։ 2002 թվականին, երբ ռադիոհամալսարանը նշում էր 50-ամյակը, հուշարձանը տեղափոխեցին այսօրվա տեղը` ՏՌՏԻ-ի «Ա» մասնաշենքի մոտ, իսկ նախկին տեղում այժմ Կենտրոնական մանկական խաղահրապարակն է։

## Ծանոթագրություններ

Կատեգորիա:Տագանրոգի նրբանցքներ
Բրազիլիայի բանկի մշակութային կենտրոն

**Բրազիլիայի բանկի մշակութային կենտրոն** (, ԲԲՄԿ, CCBB), Banco do Brasilի հովանավորության ներքո գործող մշակութային կազմակերպություն Բրազիլիայում, կենտրոններ ունի Ռիո դե Ժանեյրո, Բրազիլիա, Սան Պաուլո, Բելու Հորիզոնտի քաղաքներում։

## Պատմություն
Բրազիլիայի բանկի մշակութային կենտրոնը գործունեությունն սկսել է 1986 թվականին։ Ռիո դե Ժանեյրոյում բացվել է 1989 թվականին, Բրազիլիայում՝ 2000 թվականին, Սան Պաուլոյում՝ 2001 թվականին և Բելու Հորիզոնտիում՝ 2013 թվականին։ Ռիո դե Ժանեյրոյի, Բրազիլիայի, Սան Պաուլոյի կենտրոններն ընդգրկված են ամենաշատ այցելուներ ունեցող 100 թանգարանների ցանկում։ 2013 թվականին 3 կենտրոնները միասին ունեցել են 4.4 միլիոն այցելու, 2034397 այցելու Ռիո դե Ժանեյրոյում, 1468818 այցելու Բրազիլիայում, 931639 այցելու Սան Պաուլոյում։

ԲԲՄԿ ամենամեծ կենտրոնը գտնվում է Ռիո դե Ժանեյրոյում՝ տեղավորված Ֆրանսիսկո Խոակին Բետենկորտ դա Սիլվայի արտ-դեկո ոճով նախագծած շենքում։ Ռիո դե Ժանեյրոյի կենտրոնին չափերով մոտ է Սան Պաուլոյի կենտրոնը, որը նույն ոճով նախագծել է Իպոլիտո Պույոլը։ Երեք կենտրոններից ամենափոքրը Բրազիլիայի մասնաճյուղն է, որը նախագծել է Ալբա Ռաբելո Կունհան։ Ե՛վ Ռիո դե Ժանեյրոյի, և՛ Սան Պաուլոյի մասնաճյուղերն ունեն թատրոն, կինոդահլիճ, բազմաֆունկցիոնալ պատկերասրահներ։

## Պատկերասրահ

Centro Cultural banco do Brasil(By Felipe Mostarda).jpg|Բրազիլիայի բանկի մշակութային կենտրոնը Սան Պաուլոյում
CCBB - BSB (8197422842).jpg|ԲԲՄԿ՝ Բրազիլիա
Maquete do Centro Cultural do Banco do Brasil Rio de Janeiro.jpg|Ռիո դե Ժանեյրոյի ԲԲՄԿ մոդելը
Centro Cultural Banco do Brasil (5401621026) (2).jpg|Ռիո դե Ժանեյրոյի ԲԲՄԿ ներքին հարդարանքներ
Cupula do Centro Cultural Banco do Brasil (Rio de Janeiro).jpg|Գմբեթ


## Ծանոթագրություններ

## Արտաքին հղումներ
* 

Կատեգորիա:Բրազիլիայի թանգարաններ
Կատեգորիա:1989 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:1986 հիմնադրումներ Բրազիլիայում
Ինստրումենտալնայա փողոց (Տագանրոգ)

**Ինստրումենտալնայա փողոց** (), փողոց Ռուսաստանի Ռոստովի մարզի Տագանրոգ քաղաքում։

## Աշխարհագրություն
Սկսվում է Սմիռնովի նրբանցքից, ձգվում հարավարևմտյան ուղղությամբ, Կրասնոգվարդեյսկի նրբանցքի
և Սպորտիվնայա փողոցի հետ հատման հանգույցում ուղղությունը փոխում դեպի հարավ և հասնում Ավիատորների հրապարակ` ավարտվելով «Տագանրոգ Յուժնի» օդանավակայանի մոտակայքում։ Երկարությունը 1980 մ է։ Տների համարակալումը սկսվում է Սմիռնովի նրբանցքից։

Ինստրումենտալնայա փողոցը հատում են.
* Լագերնի նրբանցքը
* Բրիգադնի նրբանցքը
* Պոլևոյ նրբանցքը
* Վասիլևսկի նրբանցքը
* Ռեչնոյ նրբանցքը
* Կարյերնի նրբանցքը
* Ազատության փողոցը
* Կրասնոգվարդեյսկի նրբանցքը
* Սպորտիվնայա փողոցը

## Պատմություն
Ինստրումենտալնայա փողոցը նախկին գրունտային ճանապարհն է Տագանրոգից դեպի Կարանտին և Ելիզավետայի զբոսայգի։ Առաջին անգամ սալարկվել է 1917 թվականին՝ Կարանտինի շրջանում իր ավիացիոն գործարանը կառուցած Վլադիմիր Լեբեդևի ուժերով։ Որոշ ժամանակ կոչվել է Իոսիֆ Ստալինի անունով։

## Փողոցում գտնվում են
* Տագանրոգի կոմբայնի գործարան` Ինստրումենտալնայա փողոց, շենք թիվ 12
* Թիվ 1 պոլիկլինիկա` Ինստրումենտալնայա փողոց, շենք թիվ 15
* «Վոզրոժնենիե» բանկ` Ինստրումենտալնայա փողոց, շենք թիվ 15ա
* Թիվ 2 ատամնաբուժական պոլիկլինիկա` Ինստրումենտալնայա փողոց, շենք թիվ 19, մասնաշենք 2
* Փոստային բաժանմունք թիվ 347923` Ինստրումենտալնայա փողոց, շենք թիվ 50

## Ծանոթագրություններ

Կատեգորիա:Տագանրոգի փողոցներ
Մխիթարին

**Մխիթարին** (***Mechitharine Kloster Likor***), Վիեննայի Մխիթարյան միաբանության վանականների կողմից պատրաստվող անուշաբույր լիկյոր։ Պատրաստվում է 42 տեսակի տարբեր դեղաբույսերից ու արևադարձային մրգերից։ Բաղադրատոմսը գաղտնի է պահվում։

## Պատմություն
Մխիթարինի մասին առաջին հիշատակությունը հանդիպում է 1680 թ. մատյանում։ Նախքան ավելի մեծ ծավալի արտադրության անցնելը այն արտադրվել է Հունաստանի Մեթոն քաղաքում (1701-1715), Վենետիկում (1717-1773), Տրիեստում (1773-1810) և Վիեննայում (1811 թ-ից)։ 1889 թ. խմիչքը սկսեց արտադրվել որպես առաջին կարգի լիկյոր։

Ի սզբանե խմիչքը պատրաստվել է միաբանության հիմնադիր Մխիթար Սեբաստացու կողմից և հետագայում փոխանցվել վանականների միջոցով։

Մխիթարինը վաճառվում է Մխիթարյան միաբանությանը կից խանութում, մի շարք բարձրակարգ ռեստորաններում և հյուրանոցներում։

## Ապրանքատեսակներ
Մխիթարինն ունի հինգ ապրանքատեսակ՝
thumb|left|250px|Մխիթարինի խանութը Վիեննայում
* **Edelsüß** (պարունակում է մրգային նեկտար, նախատեսված է քաղցր լիկյոր նախընտրողների համար)
* **Süß** (նախատեսված է կանանց համար, ունի Շիրազի վարդերի բույրը հիշեցնող հաճելի համ)
* **Halbbitter** (նախատեսված է սեղանի համար, հեշտ մարսվող է, ունի նուրբ բույր)
* **Bitter** (ունի թեթև դառնությունը, բացում է ախորժակը)
* **Edelbitter** (հագեցնում է ծարավը, հաճախ օգտագործվում է որպես մարսողական դեղամիջոց)
* **Cordiale** (ալպյան դեղաբույսերից, դրանց արմատներից պատրաստված և արևադարձային մրգերից պատրաստված սեղանի խմիչք)

## Պարգևներ
Մխիթարինն արժանացել է մոտ 30 տարբեր մրցանակների ու մեդալների, ներկայացվել տարբեր ցուցադրություններում՝ ներառյալ Գրացում, Զալցբուրգում և Լինցում։

## Տես նաև
* Հայերն Ավստրիայում
* Մխիթարյան միաբանություն

## Ծանոթագրություններ

Կատեգորիա:Ալկոհոլային խմիչքներ
Կատեգորիա:Բուսական լիկյորներ
Կատեգորիա:Վիեննայի Մխիթարյան միաբանություն
Պյոտր Սմիռնով

**Պյոտր Արսենևիչ Սմիռնով** (), ռուս ձեռնարկատեր, Ռուսաստանի «օղու արքա», Մոսկվայի Պ․ Սմիռնովի անվան օղու գործարանի, գինիների, սպիրտի պահեստների և ռուսական ու օտարերկրյա խաղողի գինիների բարձրագույն ընկերակցության հիմնադիր և տնօրեն, Նորին մեծություն կայսեր արքունիքի մատակարար, Շվեդիայի արքա Օսկար II-ի և Մեծ իշխան Սերգեյ Ալեքսանդրովիչի արքունիքների մատակարար։ Smirnoff առևտրային ապրանքանիշի համաստեղծող, որը փաստացի ստեղծվել է նրա որդու՝ Վլադիմիրի կողմից։

## Կենսագրություն
Ծնվել է Յարոսլավլի նահանգի Միշկինի գավառում ճորտ գյուղացիների ընտանիքում։

Ազատություն ստանալով՝ մեկնեց Մոսկվա, որտեղ 1860 թվականին բացեց ոչ մեծ գինու կրպակ՝ 9 աշխատողներով։

Երեք տարի անց՝ 1863 թվականին, Մոսկվայում՝ Օվչիննիկովի ափափողոցին, Չուգուննի կամրջի մոտ, կառուցեց ոչ մեծ օղու գործարան, որտեղ 1864 թվականին աշխատում էր 25 անձ։ Գործարանը միանգամից սկսեց թողարկել բարձրորակ ապրանք, որը լայն տարածում գտավ։

Գործարանի սկզբունքն էր «տալ լավագույնը, մշակել ապրանքներ բարձրորակ ռուսական հումքից և միջոցներ չխնայել արտադրության կատարելագործված սարքավորումների վրա»։

1873 թվականին ապրանքը նկատեցին Վիեննայի Համաշխարհային ցուցահանդեսին։ 1882 թվականին Մոսկվայի Համառուսաստանյան գեղարվեստաարդյունաբերական ցուցահանդեսին գերազանց որակի գինու, ինչպես նաև հիանալի օղու, թրմօղու և լիկյորի, 250 աշխատակիցների դեպքում արտադրության զարգացման և արտադրության կատարելագործման համար Մոսկվայի Պ․ Սմիռնովի օղու գործարանին իրավունք շնորհվեց օգտագործելու Պետական զինանշանի պատկերը։

1896 թվականին աշխատողների թիվը, միայն հենց գործարանում, դարձավ 1500 անձ, օրական 120 ձիասայլ ցրում էր արտադրանքը։ Մարդկանց ընդհանուր քանակը, որոնք աշխատում էին Պյոտր Սմիռնովի ընկերակցությունում, դարձավ 5000։

Պյոտր Սմիռնովի ունեցվածքը մահվան պահին գնահատվում էր 8,7 մլն ռուբլի։

Թաղված է Պյատնիցկի գերեզմանատանը, գերեզմանը չի պահպանվել։

Միշկին քաղաքում գործում է Պյոտր Սմիռնովի թանգարան։

## Մրցանակներ
Պյոտր Սմիռնովի արտադրանքին շնորհված մրցանակների ցանկ՝
* 1873 - պատվավոր դիպլոմ Վիեննայում
* 1876 - բարձրագույն մեդալ Ֆիլադելֆիայում
* 1877 - պետական զինանշան
* 1878 - երկու ոսկե մեդալ Փարիզում
* 1882 - պետական զինանշան Մոսկվայի Համառուսաստանյան գեղարվեստաարդյունաբերական ցուցահանդեսում
* 1886 - Նորին մեծություն կայսեր արքունիքի մատակարար և պետական զինանշան
* 1888 - Սուրբ Իզաբելայի իսպանական շքանշան և ոսկե մեդալ Բարսելոնում
* 1889 - ոսկե մեծ մեդալ Փարիզում
* 1893 - ոսկե մեծ մեդալ Չիկագոյում
* 1896 - Նորին մեծություն կայսեր արքունիքի մեծ իշխան Սերգեյ Ալեքսանդրովիչի մատակարար
* 1896 - Նիժնի Նովգորոդի Համառուսաստանյան արդյունաբերական և գեղարվեստական ցուցահանդեսին պետական զինանշանի պատկերն օգտագործելու իրավունք
* 1897 - ոսկե մեդալ Ստոկհոլմի Արդյունաբերագեղարվեստական ցուցահանդեսին

## Ծանոթագրություններ

## Գրականություն
* *Альбом участников Всероссийской промышленной и художественной выставки в Нижнем Новгороде 1896 г.* / Шустов А. С. — Санкт-Петербург, 1896.
* *Смирнова К. В., Чиняева Г. В., Смирнов В. О., Гоголашвили М. И.* Водочный король Петр Арсеньевич Смирнов и его потомки. — Радуга, 1999. — 208 с.

## Արտաքին հղումներ
* Царский виночерпий
* «Водочный король»: как Петр Смирнов создал всемирно известный бренд 
* Смирнов на Родоводе

Կատեգորիա:Ռուսական կայսրության ձեռնարկատերեր
Կատեգորիա:Ռուսական կայսրության գինեգործներ
1-ին Կրեպոստնոյ նրբանցք (Տագանրոգ)

**1-ին Կրեպոստնոյ նրբանցք** (), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ Գտնվում է նախկին Տրոիցկի ամրոցի տարածքում։

## Աշխարհագրություն
Գտնվում է Կոմսոմոլսկի ճեմուղու և ձկնամշակող գործարանի շրջանի միջև՝ խորանալով դեպի Ֆլագմանսկի զառիվայրի երկայնքի փոքր փողոցներն ու նրբանցքները։ Հատում է Հունական փողոցը, Պետրոսի փողոցը, Չեխովի փողոցը, Պոլուռոտնի նրբանցքը, Շևչենկոյի փողոցը։ Երկարությունը 1050 մ է։ Տների համարակալումը սկսվում է Հունական փողոցից։

## Պատմություն
Սկզբնական անվանումը հայտնի չէ։ Նրբանցքը գտնվում է նախկին Տրոյցկի ամրոցի տեղում՝ սահմանափակելով ամրոցի նախկին «գեներալի» հրապարակը, որտեղ այսօր գտնվում են Տագանրոգի ռադիոտեխնիկական ինստիտուտի «Ե», «Ի» մասնաշենքերի տարածքները, «Կրիստալ» գործարանը։

1-ին Կրեպոստնոյ նրբանցքի՝ Չեխովի և Շևչենկոյի փողոցների միջև ընկած հատվածում պահպանվել է XIX դարի բնօրինակ գետաքարային ճանապարհը։

## Նրբանցքում գտնվում են
* ՎՏԲ 24 բանկի Տագանրոգի բաժանմունքը՝ շենք 24
* Տագանրոգի ռադիոտեխնիկական ինստիտուտի «Ե», «Ի» մասնաշենքերի տարածքները, «Կրիստալ» գործարանը՝ 34-րդ շենքի շրջանում
* Ստոմատոլոգիական № 3 պոլիկլինիկան՝ շենք 34
* «Պետրովյան զորանոցներ»՝ շենք  46
* Սուրբ Նիկողայոս Հրաշագործ եկեղեցին՝ շենք 51

## Հուշարձաններ
1-ին Կրեպոստնոյ նրբանցք, 46 հասցեում գտնվում է դաշնային նշանակության «Ռազմական բջիջ» («Պետրոսի զորանոցներ») ճարտարապետության հուշարձանը։

## Ծանոթագրություններ

Կատեգորիա:Տագանրոգի նրբանցքներ
Հասմիկ Փիլիպոսյան

**Հասմիկ Փիլիպոսյան** (), հայ արվեստաբան, արվեստագիտության թեկնածու (1978)։ Հայաստանի ժուռնալիստների և նկարիչների միությունների անդամ։

## Կենսագրություն
Հասմիկ Փիլիպոսյանը ծնվել է 1943 թվականին Երևանում։ 1962-1968 թվականներին սովորել է Սանկտ Պետերբուրգի գեղարվեստի ակադեմիայի արվեստի պատմության և տեսության բաժնում, 1971-1974 թվականներին՝ ՀՀ ԳԱԱ արվեստի ինստիտուտի ասպիրանտուրայում։ 1968-1971 թվականներին եղել է Հայաստանի Նախարարների խորհրդին առընթեր հեռուստատեսության և ռադիոհաղորդումների պետական կոմիտեի հեռուստատեսության ստուդիայի խմբագիր, արվեստի հաղորդումների հեղինակ և վարող, 1974-1981 թվականներին՝ Հայաստանի լուսավորության նախարարության մանկավարժական գիտությունների գիտահետազոտական ինստիտուտի գեղագիտական դաստիարակության բաժնի վարիչ, 1976-1997 թվականներին դասավանդել է Երևանի գեղարվեստա-թատերական ինստիտուտում, 1986 թվականից՝ դոցենտ, 1996 թվականից` պրոֆեսոր, 1991-1996 թվականներին՝ նույն բուհի արվեստի պատմության և տեսության ամբիոնի վարիչ։ 1997 թվականից արվեստի պատմություն և մշակույթ է դասավանդել Երևանի մի շարք բուհերում։ «Հայաստան-Շվեդիա» ընկերության նախագահն է։

## Ստեղծագործական գործունեություն
Հեղինակ է Հայաստանի մշակույթի և արվեստի խնդիրներին նվիրված գիտական հոդվածների, հրապարակումների, 1971-1974 թվականներին հեղինակել է Երվանդ Քոչարի արվեստի առաջին ամբողջական գիտական ուսումնասիրությունը։ 1974 թվականից գիտական հետազոտություններ է կատարել դպրոցականների գեղագիտական դաստիարակության նոր համակարգի ներդրման ոլորտում` գեղագիտական առարկաների ծրագրերի բարելավում, համամիութենական ծրագրերի տեղայնացում, նորերի ստեղծում։

### Հեռուստատեսություն
1968-1982 թվականներին հեղինակել է հայկական հեռուստատեսության «Մի ստեղծագործության պատմություն», «Նկարիչն ու ժամանակը», «Աշխարհի նշանավոր թանգարանները» գիտահանրամատչելի հաղորդումների սցենարները, եղել է հաղորդավար։

## Երկեր
* Հակոբ Գյուրջյան, Երևան, ՀԱՊ, 2007, 93 էջ։
* Հայկական քանդակագործություն, Երևան, ՀԱՊ, 2004, 136 էջ։

### Հոդվածներ
* Արարատ Աղասյան. Սիմվոլիզմն ու Մարտիրոս Սարյանի ստեղծագործությունը, «Պատմաբանասիրական հանդես», Երևան, 2012, ՀՀ ԳԱԱ. Էջ 220-225։
* Երվանդ Քոչարն ու «Սասունցի Դավիթ» էպոսը, «Հումանիտար գիտությունների արդի հիմնախնդիրները Հայաստանում» գիտական հոդվածների ծողովածու, Երևան, 2011, «Գլաձոր», էջ 462 – 479:
* Երվանդ Քոչարն ու մոդեռնիզմի մշակույթը, «Պետություն, պատմություն, տնտեսություն, մշակույթ» գիտական հոդվածների ժողովածու, Երևան, 2009, «Գլաձոր», էջ 457 – 468:
* Հակոբ Գյուրջյանի արվեստը, «Գլոբալացվող աշխարհը և հումանիտար կրթության ու գիտության հիմնախնդիրները Հայաստանի Հանրապետությունում» գիտական հոդվածների ժողովածու, Երևան, 2007, էջ 318 – 342:
* Հայկական քանդակի զարգացման ուղիները, «Հումանիտար գիտությունների արդի հիմնախնդիրները Հայաստանում» գիտական հոդվածների ժողովածու, Երևան, 2005, էջ 274 – 293:

## Ծանոթագրություններ

Կատեգորիա:Արվեստագիտության թեկնածուներ
Կատեգորիա:Հայ արվեստաբաններ
Կատեգորիա:Հայաստանի ժուռնալիստների միության անդամներ
Կատեգորիա:Հայաստանի նկարիչների միության անդամներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Սմիռնովի նրբանցք (Տագանրոգ)

**Սմիռնովի նրբանցք** (), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է բանվոր բոլշևիկ Վլադիմիր Սմիռնովի պատվին։

## Աշխարհագրություն
Սկսվում է Ֆրունզեի փողոցից (Ապստամբության հրապարակ) և ձգվում հյուսիս-արևելքից դեպի հարավ-արևմուտք` մինչև ծովափ։ Երկարությունը 2580 մ է։ Տների համարակալումը սկսվում է Ֆրունզեի փողոցից։ Տրամվայի գծերն անցկացված են Ֆրունզեի փողոցից մինչև Ինստրումենտալնայա փողոց։

## Պատմություն
Նրբանցքն անվանվել է ի պատիվ բանվոր բոլշևիկ Վլադիմիր Սմիռնովի 1922 թվականին։ Նախկինում կոչվել է *Կլադբիշչենսկի (Գերեզմանոցային)*` մերձակայքում գտնվող քաղաքային հին գերեզմանոցի պատճառով (թաղումների համար փակվել է 1971 թվականին)։ Նախկինում նրբանցքը կոչվել է նաև *Բարյերնի*, իսկ գերմանական օկուպացիայի ժամանակ` *Սևաստոպոլսկի*)։

## Նրբանցքում գտնվում են
* «Ռադուգա» ապրանքային շուկա
* «Ռադուգա» մարզադաշտ
* Տագանրոգի կաթի գործարան
* Կլոր շենք` Ալեքսանդրի փողոց, 107 (Սմիռնովի նրբանցքի և Ալեքսանդրի փողոցի անկյուն)
* Տրամվայի-տրոլեյբուսի վարչություն՝ Սմիռնովի նրբանցք, 52
* Աղյուսի գործարան՝ Սմիռնովի նրբանցք, 118

## Հուշարձաններ
* Սմիռնովի նրբանցքի և Ալեքսանդրի փողոցի խաչմերուկում տեղադրված է Վ. Ս. Սմիռնովի կիսանդրին։ Հուշարձանի առաջին տարբերակը բացվել է 1958 թվականի հունվարին՝ քաղաքում խորհրդային իշխանություններ հաստատելու 40-ամյակի առթիվ։ Կիսանդրու հեղինակը քանդակագործ Վալենտինա Ռուսոն էր։ 1980 թվականին կիսանդրին փոխարինվեց քանդակագործ Բ. Չարկինի նոր ստեղծագործությամբ։

## Ծանոթագրություններ

Կատեգորիա:Տագանրոգի նրբանցքներ
Դեյվիդ Ռոքֆելլեր

**Դեյվիդ Ռոքֆելլեր ավագ** ( ; ), ամերիկացի բանկիր, պետական գործիչ, գլոբալիստ, Ռոքֆելլերների տան գլուխը։ Նավթային մագնատ և դոլարային առաջին միլիարդատեր Ջոն Դևիսոն Ռոքֆելլերի թոռը։ Նրա եղբայրներն են եղել ԱՄՆ 41-րդ փոխնախագահ Նելսոն Ռոքֆելլերը և Արկանզաս 37-րդ նահանգապետ Ուինթրոփ Ռոքֆելլերը։ Ընտանիքի առաջին ներկայացուցիչն է, ով ապրել է 100 տարեկանից ավելի։ Անդամակցել է Բիլդերբերգյան ակումբին։

Դեյվիդ Ռոքֆելլերը ծնվել է Նյու Յորքում։ 1936 թվականին ավարտել է Հարվարդի համալսարանը, այնուհետև սովորել է Լոնդոնի տնտեսագիտության և քաղաքագիտության դպրոցը։ 1940 թվականին թեկնածուական ատենախոսությունը պաշտպանել է Չիկագոյի համալսարանում։ Ատենախոսության թեման եղել է՝ «Չօգտագործված ռեսուրսներ և տնտեսական կորուստներ» (): Միևնույն տարում սկսել է աշխատել պետական ծառայության համակարգում՝ դառնալով Նյու Յորքի քաղաքապետ Ֆիորելո Լա Գուարդիայի քարտուղարը։ 1941- 1942 թվականներին աշխատել է Պաշտպանական դեպարտամենտում։ 1942 թվականին անցել է զինվորական ծառայության՝ 1945 թվականին ստանալով կապիտանի կոչում։ Երկրորդ համաշխարհային պատերազմի ժամանակ ծառայել է Հյուսիսային Աֆրիկայում և Ֆրանսիայում՝ ծառայելով զինվորական հետախուզությունում։ 1946 թվականին գլխավորել է «Chase Manhattan Bank»-ը։ 1981 թվականի ապրիլի 20-ին անցել է թոշակի։ Բարեկամական հարաբերությունների մեջ է գտնվել Հենրի Քիսինջերի և Զբիգնև Բժեզինսկիի հետ։ Մահացել է 2017 թվականի մարտի 20-ին՝ 101 տարեկան հասակում։

## Աշխատություններ
* Unused Resources and Economic Waste, Doctoral dissertation, University of Chicago Press, 1941;
* Creative Management in Banking, «Kinsey Foundation Lectures» series, New York: McGraw-Hill, 1964;
* New Roles for Multinational Banks in the Middle East, Cairo, Egypt: General Egyptian Book Organization, 1976;
* Memoirs, New York: Random House, 2002. (ISBN 5-7133-1182-1 — 564 p., 2003.)

## Ծանոթագրություններ

Կատեգորիա:Ամերիկացի բանկիրներ
Կատեգորիա:20-րդ դարի ամերիկացի գործարարներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի բիզնեսմեններ
Կատեգորիա:Ամերիկացի գործարարներ
Կատեգորիա:Ամերիկացի պետական գործիչներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Կոլումբիայի համալսարանի շրջանավարտներ
Կատեգորիա:Հարվարդի համալսարանի շրջանավարտներ
Կատեգորիա:Չիկագոյի համալսարանի շրջանավարտներ
Կատեգորիա:Պատվո լեգեոնի շքանշանի ասպետներ